
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      
	Nr. 30/562/09.02.2011 


AVIZ
asupra Propunerii legislative  privind acordarea

 tichetelor pentru cultură şi sport

În conformitate cu prevederile art. 95 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere şi avizare cu Propunerea legislativă privind acordarea tichetelor pentru cultură şi sport,   transmisă cu adresa  Pl. - x 704 din 22 noiembrie 2010, şi înregistrată la Comisie cu nr. 30/562/25.11.2010.

Senatul a respins această propunere legislativă  în şedinţa din 17 noiembrie 2010, în calitate de primă Cameră sesizată.


Sub raport de conţinutul său propunerea legislativă este de competenţa decizională a  Camerei Deputaţilor.
Potrivit prevederilor art. 61 din Regulamentul Camerei Deputaţilor, Comisia a dezbătut propunerea legislativă mai sus menţionată, în şedinţa din 8 februarie 2011.

Membrii Comisei au analizat iniţiativa legislativă, ţinând cont de avizul favorabil al Consiliului Legislativ, nr. 558/07.09.2010, precum şi de Punctul de vedere al Guvernului, nr. 2034 din 09.08.2010, care nu susţine adoptarea acestei iniţiative legislative. 
 Propunerea legislativă are ca obiect de reglementare instituirea cadrului juridic pentru acordarea de bonuri valorice – tichete de cultură şi sport - de către angajatorii care încadrează personal cu contract individual de muncă.
Sub raport de obiectul şi conţinutul său propunerea legislativă face parte din categoria  legilor ordinare.

În  urma dezbaterilor membrii Comisiei au hotărât, în unanimitate, avizarea favorabilă a propunerii legislative, cu următoarele amendamente.
PREŞEDINTE,

Raluca  TURCAN

Amendamente 

În urma dezbaterii, Comisia propune avizarea favorabilă a Propunere legislativă privind acordarea tichetelor pentru cultură şi sport, cu următoarele amendamente:

	Nr. crt.
	Text Senat
	Amendamente  propuse de Comisie

(Autorul amendamentului)
	Motivarea amendamentelor propuse

	1.
	Art. 4. – (1) Unităţile culturale şi sportive care acceptă tichete pentru carte ca modalitate de plată se denumesc, în mod convenţional şi în înţelesul prezentei ordonanţe de urgenţă, unităţi afiliate.
	1. Articolul 4 se modifică şi va avea următorul cuprins.
Art. 4. – (1) Unităţile culturale şi sportive care acceptă tichete pentru cultură şi sport ca modalitate de plată se denumesc, în mod convenţional şi în înţelesul prezentei legi, unităţi afiliate.

           (Amendament propus de  Comisie)

	Pentru a corecta o eroare materială.

	2.
	------------------------------------------------------------
	2. După articolul 8 se introduce un nou articol, art. 9 cu următorul conţinut.
„Art. 9. –Prezenta lege intră în vigoare la data de 1 ianuarie 2012.”
 ( Amendament propus de doamna deputat Raluca TURCAN)

	Pentru a fi depăşită actuala perioadă de constrângeri financiare.


PREŞEDINTE,


                                                                                                 SECRETAR,

     Raluca TURCAN

                                                                                                       Costin-Florin PÂSLARU
Sef birou,                                                                                                                                                                 Consilier,

 Cristina Dan                                                                                                                                                                 Dan Kalber

